b'\n_START_ARTICLE_\nPimeyden armeija\n_START_SECTION_\nJuoni\n_START_PARAGRAPH_\nP\xc3\xa4\xc3\xa4henkil\xc3\xb6 Ash (Bruce Campbell) t\xc3\xb6rm\xc3\xa4\xc3\xa4 mets\xc3\xa4m\xc3\xb6kill\xc3\xa4\xc3\xa4n ihmisnahasta tehtyyn kuolleiden kirjaan, joka yll\xc3\xa4tt\xc3\xa4en muuttuukin pahuuden py\xc3\xb6rteeksi. Ashin toinen k\xc3\xa4si myrkyttyy pahaksi mutta h\xc3\xa4n katkaisee sen moottorisahalla \xe2\x80\x93 ja samassa h\xc3\xa4n autoineen ja muine varusteineen sinkoutuu menneisyyteen._NEWLINE_T\xc3\xa4st\xc3\xa4 alkaa huikea fantasia, jossa Raimi marssittaa miekkailevat luurangot tappavine maagisine voimineen kohtaamaan Ashin moottorisahan, haulikon, jota h\xc3\xa4n sanoo pum-kepiksi ja muut 20. vuosisadan keinot. Ash voittaa pelin ja pahuus katoaa._NEWLINE_Vaihtoehtoisessa lopussa taikuri antaa h\xc3\xa4nelle maagisen uninesteen jolla p\xc3\xa4\xc3\xa4sisi takaisin omaan aikaansa \xe2\x80\x93 ja varoittaa visusti ett\xc3\xa4 tippoja on otettava kuusi, ei yht\xc3\xa4\xc3\xa4n enemp\xc3\xa4\xc3\xa4. Ash telkeytyy varusteineen luolaan ja ottaa l\xc3\xa4\xc3\xa4kkeen \xe2\x80\x93 mutta tietenkin tunaroi tipanlaskussa ja her\xc3\xa4\xc3\xa4 kaukana tulevaisuudessa!_NEWLINE_Teatteriversiossa Taikuri sanoo Ashille ett\xc3\xa4 h\xc3\xa4nen on sanottava sanat "klaatu baratu nikto" muttei muistakkaan niit\xc3\xa4 ulkoa ja sanoo ne "periatteessa" oikein jolloin her\xc3\xa4\xc3\xa4 nykyajassa jossa on samanlaisia olentoja joita Ash tapasi menneisyydess\xc3\xa4. Loppukohtauksessa Ash sanoo pelastamalleen naiselle luultavasti kuuluisimman repliikkins\xc3\xa4 "Hail to the King baby".\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Bello Romano kutsuu elokuvaa ylily\xc3\xb6nteihin taipuvaiseksi sarjakuvavisualisoinniksi, jonka kauhu l\xc3\xa4hinn\xc3\xa4 naurattaa. H\xc3\xa4n antaa Pimeyden armeijalle kaksi t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dkeskinkertainen\xe2\x80\x9d.'